નવી દિલ્હીઃ પેટ્રોલ અને ડીઝલની વધી રહેલી કિંમતોથી લોકોને જલદી રાહત મળી શકે છે. આ રાહત થોડા દિવસની હોઈ શકે છે.લોકોની મુશ્કેલી નહીં પરંતુ વિધાનસભાની ચૂંટણી તેનું કારણ બની શકે છે. શનિવારે દિલ્હીમાં પેટ્રોલની કિંમત પહેલી વખત 80 રૂપિયે પહોંચી જ્યારે ડીઝલ પણ 72.51 રૂપિયાના રેકોર્ડ પર છે. આ વર્ષના અંતમાં ચાર રાજ્યોમાં યોજાનારી વિધાનસભાની ચૂંટણીને ધ્યાનમાં રાખીને કેન્દ્ર સરકાર ઓક્ટોબર-નવેમ્બરમાં થોડી રાહત આપી શકે છે.